CELEX: C2005/031/45
Language: et
Date: 2005-02-05 00:00:00
Title: Kohtuasi T-366/04: Hensotherm AB 8. septembri 2004. aasta hagi Siseturu Ühtlustamise Ameti (kaubamärgid ja tööstusdisainilahendused) vastu

5.2.2005   
            
            
               ET
            
            
               Euroopa Liidu Teataja
            
            
               C 31/22
            
         Hensotherm AB 8. septembri 2004. aasta hagi Siseturu Ühtlustamise Ameti (kaubamärgid ja tööstusdisainilahendused) vastu
   (Kohtuasi T-366/04)
   (2005/C 31/45)
   Kohtumenetluse keel: rootsi
   Hensotherm AB, asukoht Trelleborg (Rootsi), esitas 8. septembril 2004 Euroopa Ühenduste Esimese Astme Kohtule hagi Siseturu Ühtlustamise Ameti (kaubamärgid ja tööstusdisainilahendused) vastu.
   Hageja esindaja on advokaat Stefan Hallbäck.
   Apellatsioonikojas oli teine menetluspool Rudolf Hensel GmbH, Börnsen (Saksamaa).
   Hageja palub esimese astme kohtul:
   
               —
            
            
               saata asi Siseturu Ühtlustamise Ameti apellatsioonikojale tagasi hageja poolt tühistamisosakonna 11. septembri 2003. aasta otsuse peale esitatud kaebuse sisuliseks läbivaatamiseks põhjusel, et menetlusnorme on oluliselt rikutud;
            
         
               —
            
            
               teise võimalusena lahendada tühistamisosakonna 11. septembri 2003. aasta otsuse ja apellatsioonikoja 12. juuli 2004. aasta otsuse peale esitatud kaebus, jättes Rudolf Hensel GmbH esitatud taotluse ühenduse kaubamärgi nr 357.863 tühistamiseks rahuldamata;
            
         
               —
            
            
               jätta kohtukulud Siseturu Ühtlustamise Ameti kanda.
            
         Õiguslikud alused ja peamised argumendid
   
               Tühistamisnõude esemeks olev ühenduse kaubamärk:
            
            
               Kujutismärk “HENSOTHERM” kaupadele klassides 2 ja 17 (värvid, tihendus- ja isoleermaterjalid) – ühenduse kaubamärk nr 357.863
            
         
               Ühenduse kaubamärgi omanik:
            
            
               Hageja
            
         
               Ühenduse kaubamärgi tühistamist taotlev pool:
            
            
               Rudolf Hensel GmbH
            
         
               Tühistamise taotleja kaubamärk:
            
            
               Siseriiklik sõnamärk “HENSOTHERM” (nr 213.672) kaupadele klassis 2
            
         
               Tühistamisosakonna otsus:
            
            
               Ühenduse kaubamärgi “HENSOTHERM” tühistamine varasema siseriikliku kaubamärgiga “HENSOTHERM” (nr 213.672) segiajamise tõenäosuse tõttu
            
         
               Apellatsioonikoja otsus:
            
            
               Jätta apellatsioonkaebus rahuldamata
            
         
               Õiguslikud alused:
            
            
               Nõukogu määruse (EÜ) nr 40/94 artikli 52 lõike 1 punkti a ja artikli 78 rikkumine